Autismoari buruzko Kontzientziaziorako Nazioarteko Eguna

Autismoari buruzko Kontzientziaziorako Nazioarteko Eguna apirilaren 2an ospatzen da. Nazio Batuen Batzar Nagusiak sortu zuen, autismoa duten pertsonen bizi-kalitatea hobetzen laguntzeko beharra nabarmentzeko, gizarteko kide diren aldetik bizitza betegarri eta atsegina izan dezaten. 

Izan ere, gaixotasun horrek estigmatizazioa eta diskriminazioa eragiten jarraitzen du; besteak beste, Autismoaren Espektroko Nahasmendua (AEN) duten helduen %80 langabezian daudela uste da. Gaur egun, pertsona guztiei ez zaizkie lan-aukera berberak eskaintzen, eta autisten enpleguaren kasuan, diskriminazioa areagotu egiten da: ez dute behar adinako laguntzarik izaten lan-munduan sartzeko, ezta lanbide-heziketa egokia jasotzeko ere. Eta lana daukatenek ere zailtasun handiak izaten dituzte, lan-ingurunea ulertzen ez dutelako.

Autism Europeren arabera, AENk munduan jaiotako 100 haurretatik bati eragiten dio About Autism; beraz, Euskal Herrian 28.000 pertsona inguruk dute nahasmendu hori.

 Autismoari buruzko Kontzientziaziorako Nazioarteko Eguna - 2021 
2007ko abenduaren 18an, Nazio Batuen Batzar Nagusiak 62/139 Ebazpenean, "Autismoari buruzko Kontzientziaziorako Nazioarteko Eguna apirilaren 2a izendatzea erabaki zuen. Egun hori urtero ospatzen da 2008tik aurrera". Nazio Batuen Erakundea

 Autismoari buruzko Kontzientziaziorako Nazioarteko Eguneko gaiak 

UrteaUrte bakoitzeko gai nagusia2021Lantokietako inklusioa. Pandemia ondoko erronkak eta aukerak2020Helduarorako trantsizioa2019Laguntza-teknologiak, parte-hartze aktiboa2018Autismoa duten emakumeak eta neskak ahalduntzea2017«Autonomiarantz eta autodeterminaziorantz»2016«Autismoa eta Agenda 2030: sartzea eta neuroaniztasuna»2015«Enplegua: autismoaren abantaila»2014Autismoari buruz kontzientziatzeko munduko eguna 201420132013ko Autismoari buruzko Kontzientziaziorako Nazioarteko Eguna20122012ko Autismoari buruzko Kontzientziaziorako Nazioarteko Eguna20112011ko Autismoari buruzko Kontzientziaziorako Nazioarteko Eguna2010:2010eko Autismoari buruzko Kontzientziaziorako Nazioarteko Eguna20092009ko Autismoari buruzko Kontzientziaziorako Nazioarteko Eguna20082008ko Autismoari buruzko Kontzientziaziorako Nazioarteko Eguna

 Antzeko ospakizunak 

 Down Sindromearen Nazioarteko Eguna (martxoaren 21a)
 Autisten Harrotasunaren Eguna (ekainaren 18a)
 Osasun Mentalaren Mundu Eguna (OME) (urriaren 10a)
 Desgaitasuna duten Pertsonen Nazioarteko Eguna (abenduaren 3a)
 Giza Eskubideen Eguna (abenduaren 10a)
 Eskizofreniari buruzko Kontzientziaziorako Nazioarteko Eguna (abuztuaren 16a)

 Erreferentziak 

 Kanpo estekak 

 Autismoari buruzko Kontzientziaziorako Nazioarteko Egunaren gune ofiziala

Kategoria:Nazio Batuen egunak
Kategoria:Autismoa
Kategoria:Apirileko ospakizunak
Kategoria:Nazioarteko egunak